চট্টগ্রাম বিশ্ববিদ্যালয় : চট্টগ্রাম বিশ্ববিদ্যালয়ের অর্থনীতি প্রথম বর্ষের ছাত্র সৌরদীপ ধ্রুব হাটহাজারীর চৌধুরীহাট এলাকার বণিকপাড়ায় শ্রীরামকৃষ্ণ মিশন ছাত্রাবাসে নিজ কক্ষে ফ্যানের সঙ্গে রশিতে ঝুলে আত্মহত্যা করেন। চট্টগ্রাম বিশ্ববিদ্যালয়ের শাহজাহাল হলের ৩৩৩ নম্বও কক্ষের বাসিন্দা ফাইন্যান্স এন্ড ব্যাংকিং বিভাগের চতুর্থ বর্ষের শিক্ষার্থী সোহাগ হাওলাদার। হল সূত্রে জানা যায়, মাইগ্রেনের ব্যথা সহ্য করতে না পেরে সে আত্মহত্যা করে। তবে মৃত্যুর আগে লিখে যাওয়া চিরকুটে কাউকেই দায়ী করে নি সে। সরল, সোজা সাপ্টা জীবনধারার সোহাগের মৃত্যুতে স্তম্ভিত হয়ে পড়ে ক্যাম্পাস। গত বছরের অক্টোবরে চট্টগ্রাম বিশ্ববিদ্যালয়ের আইন বিভাগের আজমির হোসেন নামে এক শিক্ষার্থী আত্মহত্যা করে। ১৬ জুন আইন তৃতীয়বষের্র শিক্ষার্থী লোকমান আত্মহত্যা করেন। পরে জানা যায়, অসুস্থতার কারণে পরীক্ষায় অংশ নিতে পারেননি তিনি। এরপর বিশেষভাবে পরীক্ষার আবেদন করেও অনুমতি পাননি। এ ঘটনায় হতাশ হয়েই আত্মহত্যার পথ বেছে নেন লোকমান। ৪ জুলাই বন ও পরিবেশ বিদ্যা বিভাগের এক শিক্ষার্থী এসিড পানে আত্মহত্যার চেষ্টা করেন। এরপর আগষ্টে আত্মহত্যা করেন অর্থনীতি প্রমবষের্র শিক্ষার্থী সৌরভ মজুমদার । এর আগে পরীক্ষায় অকৃতকার্য হয়ে আত্মহত্যা করেন ইংরেজি বিভাগের শিক্ষার্থী জয় নারায়ণ দেবনাথ। ২০০৯ সালে আত্মহত্যা করেন সমাজতত্ত্ব চতুর্থবষের্র শিক্ষার্থী আবুল হাসনাত। ২০০৮ সালে লোক প্রশাসন চতুর্থ বষের্র শিক্ষার্থী সাইফুল ইসলাম আত্মহত্যা করেন। একই বছর আত্মহত্যা করেন সাংবাদিকতা বিভাগের শিক্ষক ড. অ্যান্ড্রু অলক দেওয়ারি।২০০৮-২০১১ এ তিন শিক্ষাবর্ষে এক শিক্ষক ও আরও তিন শিক্ষার্থী আত্মহত্যা করেছেন। বিশ্ববিদ্যালয়ে এ মৃত্যুর প্রবণতা বাড়লেও ছাত্র নির্দেশনা ও পরামর্শ কেন্দ্রটি বছরের পর বছর ধরে রয়েছে নিষ্ক্রিয়। ফি বছর বাজেট দেওয়া হলেও এর সুনির্দিষ্ট নীতিমালা না থাকায় অভিযোগ উঠেছে বারবার। কেন্দ্রের পরিচালকের বিরুদ্ধে অভিযোগ উঠেছে বারবার। লোকপ্রশাসন বিভাগের এক ছাত্র নাম না প্রকাশ শর্তে জানায় পরিচালক ছাত্র নির্দেশনার চেয়ে প্রক্টরের দায়িত্ব বেশি পালন করেন। কেন্দ্রের বেহাল অবস্থায় ভ্রুক্ষেপ নেই। এ দিকে চবি শিক্ষার্থীদের মধ্যে আত্মহত্যার প্রবণতা বাড়ায় একদিকে শিক্ষার্থীরা যেমন উদ্বিগ্ন পাশাপাশি তাদের মধ্যে বিরাজ করছে চাপা ক্ষোভ। কাউন্সিলর নিয়োগ প্রক্রিয়াটি আটকে আছে অজানা কারণে। শিক্ষার্থীরা দাবি জানিয়েছে , তাদের সঙ্গে সহজেই মিশে যেতে পারেন এমন একজন মনোবিজ্ঞানীকেই কেন্দ্রের দায়িত্ব দিতে হবে।